स्वास्थ्य मंत्रालय में स्वास्थ्य शोध विभाग की सचिव डॉ. सौम्या स्वामीनाथन कहती हैं कि बिग मनी, बिग फार्मा और बिग करप्शन का षड्यंत्रकारी सिद्धांत यहां कारगर नहीं है. अव्वल तो एनटीएजीआइ कोई श्संस्था्य नहीं है बल्कि कुछ सर्वश्रेष्ठ वैज्ञानिकों, सार्वजनिक स्वास्थ्य विशेषज्ञों और नौकरशाहों की एक समिति है जो स्वतंत्र रूप से अपने निर्णय लेते हैं. हो सकता है कि बीएमजीएफ के पास बहुत पैसा हो लेकिन उसका अक्स एनटीएजीआइ में नहीं दिखता. भारत अपने आप में बिग फार्मा है क्योंकि वह दुनिया के सबसे बड़े टीका निर्माता देशों में शामिल है. डॉ. सौम्या पूछती हैं, ''अगर हमारी रणनीति को प्रभावित किया जा सकता है, तो हमारी विशेषज्ञता, ज्ञान या निष्ठा का क्या मतलब रह जाता है?"